Kastelholm lanne

Kastelholm lanne (suomâkielân Kastelholman linna já ruotâkielân Kastelholms slott) lii lanne merâriddoost Sundist, Åland eennâmkoddeest. Tot lii tijpâlâš koskâáigásâš lanne. Lanne lii uđâdum já vijđedum maŋgii. Lanneest láá kyehti sierâ rakânâs. Rakânâsâi kooskâst lii ollâ tornâ, mii koččoo Kuretornân. Onnáá peeivi Kastelholm lanne lii museo. Tot lii pivnohis uáinámuš, mii lii áávus keessiv. Historjá Kastelholm lanne huksejui 1370-lovvoost siämmáá ääigi ko Raasepori lanne. Lanne miänástuspaje lâi 1400‒1500-lovoin. Maaŋgah kunâgâsah láá kiävttám Kastelholm lane. Tobbeen sij láá haldâšâm Åland, já lanne lii lamaš kiävtust piäluštâslannen maaŋgâin soođijn. Kunâgâsliih láá kiävttám lane meiddei miäcástemlannen já faŋgâlin. Juhana-herttua toolâi lanneest faŋgân viiljâs Eerik XIV já taan káálgu Kaarina Maununieidâ. Ive 1745 masa ubâ lanne puolij. Fáádást eres soojijn Wikimedia Commonsist láá koveh teikkâ eres tiätuvuárháh fáádást Kastelholm lanne. Käldeeh